ભારત સરકારે 18 ઓક્ટોબર , 2014ના રોજ ભારતમાં ડીઝલની કિંમતો નિયંત્રણમુક્ત કરવાનો સાહસિક નિર્ણય લીધો હતો . આ બાબતને સરળ રીતે સમજીએ તો હવેથી ડીઝલ સરકારની સબસિડી વિના માર્કેટ પ્રાઇસ પર ઉપલબ્ધ બનશે . ડીઝલ સબસિડીનો અર્થ શું થાય છે ? આ પહેલા ભારતમાં ડીઝલની કિંમતો ક્યારેય બજાર કિંમતો મુજબ ન હતી . આ માટે સરકારે ડીઝલની એક ચોક્કસ કિંમત નક્કી કરી હતી . તેના ઉપરની તમામ રકમ સરકાર સબસિડી તરીકે ચૂકવતી હતી . આ બાબત સમજવા માટે એક ઉદાહરણ જોઇએ . દાખલા તરીકે ડીઝલની બજાર કિંમત રૂપિયા 60 પ્રતિ લીટર હતી તો સરકારે ડીઝલની કિંમત રૂપિયા 50 પ્રતિ લીટર નક્કી કરી હતી અને ભારતમાં ગ્રાહકોને આપતી હતી . આમ બાકીને રૂપિયા 10 સરકાર સબસિડી તરીકે પોતે વહન કરતી હતી . એક અંદાજ પ્રમાણે સરકાર બજાર કિંમતથી ઓછા દરે જે ડીઝલ , એલપીજી અને કેરોસીન આપતી હતી તેના કારણે પ્રત્યેક નાણાકીય વર્ષમાં અંદાજે રૂપિયા 86,080 કરોડની ખોટ જતી હતી . હવે ડીઝલની કિંમતો નિયંત્રણ મુક્ત કરવાનો અર્થ શું છે ? હવે ડીઝલને નિયંત્રણમુક્ત કરવાનો અર્થ એ થાય છે કે સરકાર પર સબસિડીનું ભારણ ઘટશે . આ કારણે મોટી રકમ છુટી થશે , જેનો ઉપયોગ શિક્ષણ અને સ્વાસ્થ્ય જેવી વિકાસલક્ષી કામગીરીમાં ઉપયોગમાં લઇ શકાશે . હવેથી ડીઝલની કિંમતોનું દર છ મહિને આકલન કરવામાં આવશે . ડીઝલની નીચી કિંમતો ખેડૂતોને મદદ કરવા ઉપરાંત અર્થતંત્રમાં ઊંચી ટ્રાન્સપોર્ટેશન કોસ્ટને કારણે વધતા ફૂગાવાને પણ નિયંત્રણમાં લઇ શકાશે . દરેક સરકારના એજન્ડામાં ઇંધણની કિંમતોને નિયંત્રણમુક્ત બનાવવાનો એજન્ડા હતા . પણ ઘણી ઓછી સરકારો ફ્યુઅલ પ્રાઇસ માર્કેટ ભાવે ઉપલબ્ધ કરાવવામાં સફળ રહી છે . એનડીએ સરકારે પેટ્રોલ અન ડીઝલની કિંમતો નિયંત્રણ મુક્ત કરી છે . પણ અહેવાલો અનુસાર વર્ષ 2004માં યુપીએ સરકારે ફરી સબસિડી શરૂ કરી હતી . ત્યાર બાદ વર્ષ 2010માં પેટ્રોલની કિંમતો સંપૂર્ણ પણે નિયંત્રણમુક્ત કરી દેવામાં આવી હતી . આંતરરાષ્ટ્રીય સ્તરે ક્રુડની કિંમતમાં ઘટાડો આશીર્વાદરૂપ નરેન્દ્ર મોદીની આગેવાનીમાં એનડીએ સરકારે ક્રુડના ભાવોમાં ભારે ઘટાડો થતાં એક મહત્વનો નિર્ણય લીધો હતો . જેના કારણે ડીઝલની કિંમતોમાં અંદાજે 3.50 રૂપિયાનો ઘટાડો થવાની સંભાવના છે .